Министерство образования и науки РД

 Открытый урок

 7 кл.

 Тема . Расул Х1амзатов .

 « Эбелалъ дир кинидахъ куч1дул ах1ич1елани.»

 Подготовила учитель аварского языка и литературы

 Абдулаева П.О.

 МКОУ «Алмалинская СОШ»2018 г.

 Тема . Р.Х1амзатов .Эбелалъдир кинидахъ куч1дул ах1ич1елани.

 Мурад . Дагъистаналъул халкъияв поэт Расул Х1амзатовасул г1умруялъул ва творчествоялъул х1акъалъулъ къокъаб баян .Поэтасул асарал гъваридго лъазари. Асаралъул темаялдалъун ц1алдохъабазул эбелалде ,вижараб гъанситоялде,Ват1аналде бугеб рокьи ц1ик1к1инаби;

Гьел лъик1лъиялде, х1алимлъиялде,х1еренлъиялде, ах1и.

Жидерго мац1ги ц1арги ц1униялде ах1и

 **Алатал:**

**-**ИКТ.

**-** Газета «Расул Х1амзатов .гьавуралдаса 95 сон»

- Расул Х1амзатовгун суратал.

- буклет Расулил хъизан.

-Р. Х1амзатовасул т1ахьазул выставка.

-Р.Х1амзатовасул асараздаса росарал цитатал.

 Дарсил ин .

1. Дарсил байбихьи .

Жакъасеб дарс дие байбихьизе бокьун буго Р.Х1амзатовасул церехун классазда малъараб «Эбел» коч1одалъун.

 Г1умру кьурай мун, Эбел,

 Г1алам кьурай мун, Эбел,

 Хинлъи кьурай мун, Эбел,

 Лъик1лъи кьурай мун, Эбел.

  Мун цох1о – т1ок1ай гьеч1ей,

  Цогияз дуца кьолеб

  Асар дий киса кьолеб?!

 2.Темаялъул аслияб баян. Жакъаги нилъеца бицине буго киназего вокьулев ,гьунар-махщел т1ок1ав, дунялалдаго ц1ар раг1арав шаг1ирасул. Гьесул  шиг1руялъ дунялалдаго  лъазабуна   нилъер Дагъистан.

Гьесул  бег1ераб,  пасих1аб  махщелалъ  х1айран гьабуна т1олабго дунял,   жиндирго г1адамаздехун, Ват1аналдехун,  гьабулеб х1алт1удехун бугеб  рокьиялъ мук1ур гьаруна гьес г1адамазул  рак1ал. Бигьаяб  бук1инч1о Расулил поэзиялъул нух. Гьесул г1умруялъухъ   ва  творчествоялъухъ нилъ балагьани, бихьула киг1ан зах1матаб, х1икматаб, рух1ияб къиматги рек1ел къвак1иги къвариг1унеб нух гьес нахъа тун бугебали. Дагъистаниял ч1ух1арал руго  Расулидаса. Гьев  мустах1икъав  вуго бищунго т1адег1анаб ц1ар-реццалъе.

Расул  ХIамзатов  гьавуна  Хунзахъ  районалъул  ЦIада  росулъ .

   ТIоцебесеб кечI  гьабуна 11 сон барав  васас. ТIоцебесеб кечI  басмаялда   бахъана  7 классалда цIалулев  вугеб  мехалъ. 10 класс лъугIизегIан цIалана ГIараниб  школалда , цинги цIализе  ана Буйнакск шагьаралда рагьараб педучилищиялде.

1940 с. лъугIана   педучилище, Расул вуссана  росулъе, хIалтIана ГIаранив учительлъун.ХIалбихьи  гьабуна Авар театралда хIалтIизе( артист, режиссерасул  кумекчи ), хIалтIана  газеталъул ва радиоялъул  хIалтIухъанлъунги.

1943 с.къватIибе  биччана «ХIасратаб рокьиги  боркьараб  ццинги» абураб тIоцебесеб тIехь.  К1икъоабилел соназ къват1ире риччана  «Ц1адулал   жугьаби», «Нижер муг1рузда», «Дир гьудул» абурал т1ахьал.

1945 с.ана Москваялде М. Горькил цIаралда бугеб  институталде цIализе.

Гьебго  соналъ  институталде  лъугьарай Инна Гофица  хъвавухъе, доб  соналъ  институталде гIарза  кьун буго 500 чияс, восун  вуго 17 чи. Гьел 17 гъорлъе  Расулги  ккун  вуго.

1950 с.лъугIана институт,  вищана  Дагъистаналъул  Хъвадарухъабазул союзалъул  председательлъун.

Соналдаса  соналде  бечелъана  махщел: хъвана проза, театраз  лъуна «МагIарулай» драма, хъвана гIемерал  асарал. Гьел  рахъун   руго 6 томалда (1973 с.), гьезда  хадур  рахъарал «Ахирияб бaгьа» (1976 с.), «КучIдул» (1979 с.), «МагIарул  къиса» (1982 с.), «ГIумруялъул  гьоко» (1985 с.), «Концерт» (1988 с.), «Къобащалъукь  щобда  Дагъистаналда» (1990 с.), «Дир  Дагъистан», «Г1ахьалаб чед», «Мулатка»,  «Т1адег1анал   ц1ваби», «Ц1ваялда ц1ва буго к1алъай гьабулеб» «Соназул ч1умал»,гьединго хадусел  соназда къват1ире риччарал  дандегьарурал  асаразул  жеги  лъабго  томалда  ва  цогидалги тIахьазда.(Къват1ибе биччан буго лъабкъогоялдаса ц1ик1к1ун т1ехь.)

 - Нилъеда лъала Х1амзатил Расулие щвана г1емерал щапакъатал.

 1-сев ц1алд-н: 1952с. «Дун гьавураб сон» абураб   поэмаялъухъ Пачалихъияб  премиялъе (Сталинилаб   премиялъе),

1959с. Халкъияв   поэтасул ц1аралъе,

 2-лев ц1алд. -1963с. «Т1адег1анал    ц1ваби» абураб т1ехьалъухъ Ленинилаб   премиялъе,

1974с. Социалистияб Зах1маталъул Бах1арчи абураб    ц1аралъе,

2003с. Андрей Первозванниясул   орденалъе ,

 3-лев ц1алд.-III даражаялъул «Ват1аналда   цере  гьарурал  хъулухъазе  г1оло»        орденалъе,

------- РСФСРалъул  ва  СССРалъул  Пачалихъиял   премиязе,

-------4 Ленинил  орденалъе,

 4-лев ц1алд-.Октябралъул   революциялъул   орденалъе,

-------Зах1маталъул   Баг1араб   Байрахъалъул 3 орденалъе,

-------Халкъазул  гьудуллъиялъул   орденалъе,

------- Петр I орденалъе,

 5лев ц1алд.--Африкаялъул   ва  Азиялъул   хъвадарухъабазул  цолъиялъул  премиялъе ,

-------«Хиросимаялъул   ц1умур», «Дуг1а» абурал   асаразухъ «ХХ  г1асруялъул   поэзия» абураб  конкурсалъул т1оцебесеб премиялъе,

 6-лев ц1алд.--Христо  Ботевасул ,Фирдоусил,  Джавахарлал  Нерул   ц1аразда ругел, «Лотос» халкъазда  гьоркьосел, М.А.Шолоховасул, Лермонтовасул,

Стальскиясул, Фадеевасул, Мах1мудил, Батирайил, Ц1адаса   Х1амзатил ва гь.ц. премиязеги .

 7-лев ц1алд. Халкъалъ  дие   кьурал

  Орден-медалал

 Дица   дир муг1рузул

 Каранда    рала.

Учитель .. Гьесул г1емерал асарал руго эбеладе гьабураб темаялдасан .Жакъа нилъеца малъизе буго гьелдаса цояб .церехун классазда малъарал рак1алде щвезари.

 **ЭБЕЛ**.

  Испанияз Мадре, г1урусаз Мама,

  Ингилисаз Мазе, нилъеца  Эбел,-

  Азарго  мац1алда гьаб къокъаб раг1и

  Раг1ула ах1улеб цого бух1иялъ.

, (Гаджиева А.)

Г1одой къулун къочула

Руччабазул кверазде …. (Багаев Р.)

Жиндирго «Ц1уне улбул» абураб поэмаялда Р.Х1амзатовас г1аламго ах1улеб буго эбелалъул х1урмат гьабизе, т1алаб гьабизе. Гьес абулеб буго нилъ киналго улбузда цере налъулал ругин.шаг1ирас наг1ана кьолеб буго «маг1аруллъи» биларасег1адат къосарасе ,умумузул тарих лъаларесе.поэтас рик1к1унеб буго эбелалъул рокьиялъ ва х1еренлъиялъ лъимал лъик1аб хьвада-ч1вадиялде ругьун гьариялъул.

Дие дуниял г1умру Г1адан хадув хвеледухъ

Г1агарлъизе бук1инч1о , Хиралъизе бук1инч1о (Имагазалиева А.)

\_Учитель \_\_\_\_\_\_\_\_К1оч1олъ, мац1ги ,ц1арги ,т1абиг1атги ,г1умруги бокьизе ,рокьи загьир гьабулеб буго кинидахъ эбелалъул куч1дуз .

 Кинидахъ ах1улелел (инсценировка )(бакъан бачунаго)

  Бакъ т1ерхьана къо на х1анч1иги кьижун руго,

 Къасимех т1аде щвана . кьаг1иги регун руго .

 Кьижа,кьижа дир гьит1ик1, кьижа,кьижа ,дир месед,

 Радал хехго ворч1изе. Метер хекко вахъине,

 (Гапурова У.)

3.Коч1ода т1ад х1алт1и .

1.Пасих1го кеч1 иргадал ц1ализе.

2.коч1ол роцен ч1езабе а) 8-гьижа. Б) 11гьижа в) 7 гьижа

3.аллитерация батизе

 Дида рокьи гьадиг1ан

 Ракьалда лъалароан (кь---кь)

. 4) Дарс  щула   гьаби.

Кици: Эбел гьеч1еб рукъ къадги бец1го бук1уна .

 (кин нужеда бич1ч1улеб ?)

 «Лъалищ  нужеда…»-   къец. Жаваб  кьуразе  кьела  сайгъатал.

 \*Кив  гьавурав Р. Х1амзатов?( Ц1ада росулъ)

\* Расулил   эбел-инсул ц1арал? ( Хъандулай, Ц1. Х1амзат)

\*Расулил   унго-унгояб   ц1ар? (Мух1амадрасул)

\*Расулил   т1оцебесеб т1ехьалда ц1ар? («Х1асратаб рокьиги  боркьараб ццинги»)

 5.Дарсил х1асил .

Расулил аслиял темабазул цояблъун кколеб щиб жакъа нужеда лъараб ?

Мац1ги ,ц1арги ,рокьиги,хинлъиги ,т1аг1анги лъаялъе г1иллалъун щиб рик1к1унеб бугеб ?

 Къиматал лъела .

1БагаевР.-4

2Гаджиева А.-5

3.Гаджиев Ш.-5

4.Гапурова У.-5

5. Имангазалиева А.-5

6. Магомедов С.-4

7 .Магомедрасулов С .-3

8 .М-драсулова М .-4

9 .Омаров Х -4

 6.Рокъобе х1алт1и . Кеч1 рек1ехъе лъазабизе .

 Эбелалъул х1акъалъулъ кицаби лъазе .